

**«ԳՈՐԾՈՒՆ ՔԱՂԱՔԱՑԻԱԿԱՆ ՀԱՍԱՐԱԿՈՒԹՅՈՒՆ» ԾՐԱԳԻՐ**

**Ֆինանսական կառավարման փորձագետ**

Ամերիկյան Քաունթերփարթ Ինթերնեշնլ կազմակերպությունը, հայաստանյան «Ուրբան» կայուն զարգացման հիմնադրամի հետ համատեղ, իրականացնում է Ամերիկայի Միացյալ Նահանգների Միջազգային զարգացման գործակալության ֆինանսավորմամբ հնգամյա (2022-2027) «Գործուն քաղաքացիական հասարակություն» ծրագիրը։

Ծրագրի նպատակն է խթանել Հայաստանում քաղաքացիական հասարակության ֆինանսական կայունությունը, կազմակերպական կարողությունները և մասնակցությունը քաղաքականության մշակման գործընթացներում։

«Ուրբան» կայուն զարգացման հիմնադրամը հայտարարում է մրցույթ համապատասխան որակավորում ունեցող փորձագետի ընտրության համար՝ ՔՀԿ-ների ֆինանսական կառավարման թեմայով դասընթաց և հետագա խորհրդատվություններ իրականացնելու համար։

**Ծառայությունների նկարագրությունը, ծավալը և ժամկետը**

Փորձագետից կպահանջվի իրականացնել հետևյալ գործողությունները՝

* Ներկայացնել Ֆինանսական կառավարման էությունը, նպատակը, կապը կառավարման ռազմավարության հետ, ազդեցությունը կազմակերպության նպատակների վրա, ձեռնարկատիրական գործունեության պլանավորումը և այլ հարակից թեմաներ:
* Զարգացնել կազմակերպության ֆինանսական կառավարման գիտելիքները` ֆինանսավորման տարբեր աղբյուրների և կապիտալ ներդրումների հնարավորությունների առավելությունները վերլուծելու և կիրառելու համար:
* Տրամադրել ֆինանսական կառավարման բնագավառում խորացված գիտելիքներ և հմտություններ, որոնք անհրաժեշտ են կազմակերպության հաշվապահին և/կամ ֆինանսական գծով պատասխանատուին՝ իրենց մասնագիտական գործունեությունը արդյունավետ ծավալելու համար։
* Մշակել դրամաշնորհառու կազմակերպությունների համար ֆինանսական կառավարման քաղաքականության հիմնական ուղղությունները՝ ֆինանսական ռեսուրսների և դրանց շարժի կառավարում, ընթացակարգեր, հաշվետվությունների ձևաչափեր, գենդերազգայուն բյուջեի կառավարման համակարգ, ծախսերի կառավարում՝ ներառյալ թույլատրելի, անթույլատրելի ծախսեր, գույքագրում, գնումների քաղաքականություն, մատակարարների, փորձագետների և այլ պայմանագրային ծառայությունների փաստաթղթերի մշակում։
* Աջակցել քաղհասարակության կառույցների ֆինանսական կառավարմանը՝ համատեղ իրագործել պլանավորման, կազմակերպման,  և վերահսկողության հիմնական գործառույթները։

**Առաջադրանքի տևողությունը՝** 2025 թվականի՝ փետրվար – նոյեմբեր ամիսների ժամանակահատվածում։

**Դիմելու ընթացակարգը.**

Մրցույթին մասնակցելու համար անձը info@urbanfoundation.am էլ․ փոստին պետք է ներկայացնի`

1. Ինքնակենսագրությունը, որը պետք է ներառի տեղեկատվություն կրթության, աշխատանքային փորձի, մասնագիտական գիտելիքների, աշխատանքային ունակությունների և հմտությունների վերաբերյալ;
2. Մասնագիտական գիտելիքներին և աշխատանքային ունակություններին և հմտություններին ներկայացվող պահանջների բավարարումը հավաստող փաստաթղթերի, հավաստագրերի պատճենները (դրանց առկայության դեպքում).
3. Աշխատանքի համար ակնկալվող հոնորարի չափը՝ առանձին դասընթացի և յուրաքանչյուր խորհրդատվության համար։

Հարցազրույցին կհրավիրվեն միայն փաստաթղթային գնահատման շեմը հաղթահարած անձիք:

**«Թեմա» դաշտում** պետք է նշել «Ֆինանսական կառավարման հարցերով փորձագետ»։

**Դիմումի ներկայացման վերջնաժամկետը**՝ Հունվարի 17, 2025թ․